**Кенащы орта мектебінде 2018 оқу жылының 26 - 30 қараша аралығында**

**бастауыш сыныптардың «Балалығым–бал күнім!» атты апталығы өткізілді.**

Апталық оқушылар жұмысын ұйымдастырудың заманауи жолдарына арналды.   
**Апталықтың мақсаты:** «Жаңа инновациялық ақпараттық технологияларды пайдалана отырып, оқушылардың шығармашылық қабілеттерін дамыту».

Оқу үдерісін жетілдірумен қатар баланың шығармашылық, жас және жеке [ерекшеліктерін ескере отыра](http://engime.org/jikteu-esimdigini-septelui.html), рухани-адамгершілік, эмоционалдық және дене дамуын қамтамасыз ету керек. Сол себепті де бастауыш сынып мұғалімдері апталық жоспарын құра отыра, алдына келесі міндеттер қойды:

* оқушының оқуға деген оң мотивациясын қалыптастыру;

сабақ және сыныптан тыс шараларды қызықты өткізу формаларын қолдана отыра, барлық балаларды оқу және тәрбие үдерісіне тарту. Апталық кезінде өткізілетін ашық сабақтар мен іс-шаралардың жоспары құрылып бекітілді. Әр бастауыш сынып мұғалімі 1 ашық сабақ, 1 іс-шара өткізуге тиісті болды. Апталық қарсаңында бастауыш сынып оқушылары оқитын мектептің 1 қабаты мерекеге сай шарлармен, апталықтың түсті қағаз бетіне басылған тақырыбы мен жоспары ілініп, түрлі әдемі суреттермен, қабырға  газеттерімен, гүлдермен безендірілді.

Бастауыш сынып апталығы 26 қараша күні 3-інші сабақтан кейін болатын үзілісте апталықтың ашылуын өткізуден басталды. Ашылу салтанатына барлық бастауыш сынып оқушылары қатысып, өнерлерін көрсетті. 1 сынып оқушылары оқу-білім туралы жаттаған өлең жолдарын айтып, апталықты бірінші болып ашты, 2 сынып пен 3 сынып оқушылары ән айтты, 4 сынып оқушылары Ы.Алтынсаринның «Кел, балалар, оқылық» өлеңін мәнерлеп оқып берді. Апталықтың тақырыбы  мен мақсаты және міндеттері де таныстырылып өтті.

Апталықтың бірінші күнінде құрылған жоспар бойынша **«Балауса күндерім»** атты сурет көрмесі ұйымдастырылды.Түстен кейін әр сыныптан бір отбасы қатысуымен **«Әкем,шешем және мен»** эстафеталық жарысы өтіп, бұл жарыс ойындары оқушыларды салауатты өмір салтын қалыптастыруға баулиды. Оқушылар мен ата- аналар үлкен қызығушылық танытып, ойынға белсене қатысты. Әр топ үй жұмысы ретінде өздерінің топ атын және ұранын дайындап келді. Көрермендер арасынан сайлап алған әділқазы алқасы жарысты қадағалап балдық жүйе арқылы әр турды қорытндылап отырды. Жарысты қорытындылай келе әділқазылар шешімі бойынша: І орын дайындық топ Гаппасовтар отбасы ие болды; ІІ орынға 1-сыныптан Темешовтар отбасы ие болса ІІІ орынға 3 сыныптан Алтайбаевтар отбасы ; 4 орынға Аубакировтар отбасы ие болды және 4 сыныптан қатысқан Бермагамбетовтар отбасы IV орынға ие болды.

Апталықтың екінші күні ашық сабақ дүниетану пәнінен **«Cу.Табиғаттағы су айналымы» тақырыбына** 4-сынып мұғалімі Кульмагамбетова А.А өткізді.Сабақ өте тартымды өткізілді. Оқушылар өте тәртіпті, ынталы қатысты және топпен жұмыс жасай білді. Мұғалім оқушылармен тығыз байланыста екенін, сонымен бірге мұғалімнің шеберлігі жоғары екенін көрсете білді. Әр тапсырма сайын бағалау парағы толтырылып отырды. Сабақ соңынды оқушылар бағалау парақшаларын өздері санап, жазды. Бұл оқушыларды өз өзін және топты бағалай білетінін көрсетті.

Түстен кейінгі іс - шараларға сынып жетекшілері жауапты болды 1-2 сыныптар арасында «Көркем жазу» сайысы , ал 3-4 сыныптар аралығында «Диктант түрлері» атты сайыс қызықты өтті.Балалар біріншіде диктант түрлерімен танысты,екіншіде графикалық диктант, сөздік диктант жазу барысында балалар қызығушылық танытып белсене қатысты.Мектеп психологі іс шара арасында тренинг ойындар өткізді

Апталықтың үшінші күні ашық сабақ көркем әдебиет пәнінен **«Үй жануарлары»** тақырыбына  **«Ақбота»** шағын орталығының тәрбиешісі Жусупова М.Қ өткізіді.Кішкентай бүлдіршіндер төрт түлік малдың төлін танып, білетін тақпақтарын мәнерлеп айта білді жайлауға саяхатқа шығып төрт түлік малдан алынатын тағам түрлерімен танысып талдауға қызыға қатысты.

Ашық сабақ математика пәнінен **«Әжеме көмектесемін. Заттар жиыны»** тақырыбына дайындық сынып мұғалімі Ташимова А.Қ өткізді.Балалар заттарды жиынға бөліп ,20 дейін тура және кері санап геометриялық фигураларды танып қарт әжеге көмек көрсету туралы ойларын ортаға салды Мұғалім оқушыларды сабаққа қызықтыра білді.

**«Сөзжұмбақтар, қызықты ребустар»** ойыны 1-4 сыныптар аралығында Абзалутдинова Ж.Ғ өткізді. Сөзжұмбақтар және ребустар баланың шығармашылық және жас [ерекшеліктері ескере отыра](http://engime.org/jikteu-esimdigini-septelui.html) құрылған.1-2 сыныптар жемістер және аңдар туралы сөзжұмбақтар шешсе 3-4 сыныптар күрделілеу жұмыстар жасады, топтар бір бірінің жұмыстарын «Шапалақ» ,«Бес бармақ» «Бағдаршам» әдістері арқылы бағалап стикер арқылы рефлексия жасады

**«Менің Президентім!»** мәнерлеп оқу сайысы 1-4 сыныптар аралығында Абзелова А.Н өткізід. Іс-шара балалар үшін өте қызықты өтті. **«Менің Президентім!»** атты видеоролик көруден басталып қатысушыларымыз мәнерлеп оқуды өз шеберліктерін көрсете білді

Апталықтың төртініші күні ашық сабақ көркем әдебиет пәнінен  **«Ертегілер елінде» «Гүлдер»** тобынің тәрбиешісі Шамшуалиева Г.А өткізді.Бүлдіршіндер сабаққа белсене қатысып сабақ өте тартымды өтті. Ашық сабақжаратылыстану пәнінен **«Дене күтімі»** 2-сынып жетекшісі Абзелова А.Н көрсетті. Сабақ сәлемдесумен, психалогиялық дайындықпен басталып, оқушылардың өткен білімдерін тексере отырып, жаңа сабақпен байланыстыра сабақтың тақырыбын ашты. Сабақта оқу мен оқытудағы жаңа әдіс-тәсілдерді мұғалім өзінің шеберлігін көрсете отырып, қолдана білді. Оқушылар берілген тапсырмаларды рет-ретімен орындай отырып, тапсырмаларды толығымен қамтып, өз білімдерін көрсете білді. Сабақ барысында жеке, жұптық, топтық, ұжымдық жұмыстар жүргізілді.

**«Бүлдіршін кітапша жасау»**  әр сынып таңдаған тақырыпқа кітапша жасап әкеліп ортаға салып қорғады. 1 сынып «Жыл мезгілдері» кітапшасында толық мезгілдер туралы анықтама берген, 2 сынып «Төрт түлік» туралы ерекшеліктерін кітапшасында қамтыған, 3 сынып «Туған жерім» тақырыбына буклет түрінде жинақтаған бұнда Кенащы ауылының шығу тарихына үңіліп шағын зерттеу жұмысын көрсеткен «Астанам - бас қалам» және «Елімнің атақты азаматтар», «Елімнің көрікті табиғаты» тақырптарына назар аударғаны көрінді және 4 сынып«Менің Президентімкітапшасында ел басының отбасы туралы мәліметтер жинақталған

**«Сүйікті, қызықты менің кітабым»** букроссинг 1-4 сыныптар аралығында өтті.«Букроссинг» дегеніміз не? Сұрағына оқушылар білгендерін ортаға салып толық анықтама бере отыра видео ролик түсініктерін тереңдетті..Әр сыныптан оқушылар өздеріне ұнайтын кітаптары туралы айтып мазмұндады.Бұл сыныптан тыс іс - шаралар да жоғары дәрежеде өтті деп айтуға болады.

Апталықтың бесінші күні ашық сабақ сауат ашу пәнінен **«Менің отбасым.І дыбысы мен әрпі»** 1-сынып жетекшісі Аубакирова К.Ж өткізіді. Сабақтың құрылымы бір сарынды емес, әр түрлі тапсырмалар, әрқилы әдіс-тәсілдер қолдану арқылы оқушылармен жеке жұмыс, топпен жұмыс жасады. Деңгейлік тапсырмалар қолданды. Мұғалім оқушылармен тығыз қарым –қатынаста жұмыс жасай отырып, оқушыларды ынталандыра, өзінің педагогикалық шеберлігі жоғары деңгейде екендігін көрсете білді. Оқушылар сабақ соңында «Еркін микрофон» әдісі арқылы рефлексия жасады.

Ашық сабақ әдебиеттік оқу пәнінен **«Күн тәртібі»** тақырыбына 3-сынып жетекшісі Абзалутдинова Ж.Г өткізді. Шығармадағы кейіпкерлердің мінез құлқы мен іс - әрекетіне, ондағы оқиғаларға сүйеніп, сюжеттің дамуын болжау мақсатында жұмыс жүргізді. Сабақ ойын түрінде өтті «Алты қалпақ», «Сұрақ конверт», «Бәйге», «Полиглот», «Понтамимо» ойындары арқылы сабақ қызықты өтті.Оқушылар жеке, жұппен, топпен, ұжыммен жұмыс жасай отырып, өз білімдерін көрсетті,жұмыстарын әртүрлі бағалау әдістерімен бағалап отырды.

**«Ағылшын әлемі»** викторинасын пән мұғалімі Макулов У.Т өткізді. Мұғалімвикторина жоспарын оқушылардың жас ерекшелігіне сай, қызығушылығы мен білім деңгейлеріне сай құрылған. Оқушылар сабаққа үлкен қызығушылық танытып, белсене қатысты.

Бастауыш сынып мұғалімдері ӘБ отырысында апталықтың жұмыс жоспарын қорытындылады.   
Шара барысында өзін үздік көрсеткендер мадақтамамен марапатталды.   
Қорытындылай келе апталықтың жабылу салтанатында «Сауатты диктант жазу» сайысында 3-cынып «Шапшаң жазу» номинациясы және 4-сынып «Сауатты жазу» номинация бойынша марапатталды. «Көркем жазу» сайысында 1-орын Темеш Мирас және Маман Мерей; 2-орын Абуова Дильназ,Айтпаева Қуаныш марапатталды. «Мәнерлеп оқу» сайысында 1-орынға Темеш Мирас,Маман Мерей, 2-орынға АльжановаА, Абуова Д, Айтпаева Қ, 3- орынға Амантай Д ие болып мараптталды. Барлық өткізілген ашық сабақтарда, тәрбие сағаттарында бастауыш сынып оқушылары белсене ат салысты.

Құрылған жоспарға сай мұғалімдердің ашық сабақтарына тоқталсақ:

Сабақтарға бастауыш сынып мұғалімдері, мектеп әкімшілік қатысып, талдау жасалып, жақсы баға берілді.Мұғалімдер сабақ өткізудің түрлі формаларын практика жүзінде танытты.Мұғалімдер ашық сабақтарында жаңа инновациялық технологиялардың әдіс –тәсілдерін тиімділігіне қарай шебер қолдана білді. Сабақтардың құрылымы жүйелі құрылды.Оқушылардың білім алуға қызығушылығын арттырды, сабақ және сыныптан тыс шараларды қызықты өткізу формаларын қолдана отырып, барлық балаларды оқу және тәрбие үдерісіне тарта білді.Өз шығармашылықтарын шыңдап, педаглогикалық шеберліктерін көрсетті. Оқушылар да білімдерін шыңдады. Бұл бастауыш сынып мұғалімдерінің ерінбей еткен еңбегі, өзара ынтымақтастықпен жұмыс істеуі арқасында келген жетістік деп ойлаймын.

**Бастауыш ӘБ жетекшісі: Абзалутдинова Ж.Г**